cyanic-selkie/wikianc huggingface dataset:
Spirito
Spirito (un la usa de la parola en lfn) refere a un aspeta noncorpal de un person (o otra vivente), a veses tratada como continua esiste pos mori. Otra sinifias inclui otra esentes nonmaterial, como anjeles o demones, o un cualia de Dio. Lo es usada ance como un metafor per la esense de alga cosa, an si no espresada clar.
La spirito, en multe tradisiones relijiosa, filosofiste, e mitolojial, es la esense noncorpal de un vivente. En Elas antica, la spirito o psice (ψυχή psūkhḗ, de ψύχειν psū́khein, "respira") es la capasia mental de un vivente, incluinte razona, carater, emosia, consensia, persepi, pensa, etc. Dependente de la sistem filosofial, un spirito pote es o mortal o nonmortal. En la relijios abramica, sola umanas ave spiritos nonmortal, ma en alga setos, animales pote ave un spirito mortal. En la eda moderne, multe persones crede ce alga animales ave ance spiritos nonmortal.
Otra relijios, como Induisme e Jainisme, crede ce tota viventes, an la baterias la plu peti, ave, o plu esata es spiritos se mesma (nomida atman o jiva), e ave sua representa fisical - la corpo - en la mundo. La person vera es la spirito, e la corpo es sola un mecanisme per esperi la carma de acel vive. Algas crede ce an esentes nonbiolojial (rios, montes) ave spiritos, un crede nomida animisme. Filosofistes elinica, como Socrate, Platon, e Aristotele, crede ce la spirito (psice) debe ave un un capasia per razona, la usa de cual es la ata umana la plu divin. A sua prosede de defende, Socrate ia resoma sua instruis par dise ce Atinanes debe esele en consernas de la psice, car tota bones fisical depende de tal esele (Apolojia 30)
La acorda entre siensistes moderne es ce on ave no evidentes per suporta la esiste de la spirito. En metafisica, la conseta de spirito pote es a veses tratada como egal a la mente, per refere a la consensia e inteleto de la individua.
Uvo
Uvo es un planta de jenero Vitis. La fruta de la uvo, la uva, es usada per fa vino. La uvo es un vite; un campo de uvos es clamada un viteria.
Supracomputador
Supracomputador es un computador grande, estrema rapida, e cara usada per reali un numero enorme de calculas complicada e sofisticada. El pote fa se operas basal en picosecondos(mil-bilioni de un secondo). Per ariva a esta rapidias estragrande, supracomputadores usa prosedadores numeros ce coopera juntada (prosede paralel). En pasada on ia usa tecnicas per fri prosedadores asta zero asoluta de temperatur, donce se composantes condui eletrica plu rapida ce normal. Supracomputadores es usada en predise de clima, dinamia de licuida, e airodinamia, modeli siensal de scala grande e esplora de olio, desinia de medisines, e desinia e anima un avion spasial movente en un filma sinemal.
Fabricores inclui Cray Research, IBM, Fujitsu, e NEC. Entre la supracomputadores la plu potiosa en mundo, 232 es en la SUA, 109 en Japan, e 140 en Europa, con 23 en la RU.
Gottfried Wilhelm Leibniz
thumb|300px|Gottfried Leibniz
Gottfried Wilhelm (von) Leibniz (1 julio 1646 – 14 novembre 1716) ia es un filosofiste e erudita ci ave un loca importante en la istoria de matematica e la istoria de filosofia, car el ia developa la calculo integral e diferensial en modo nondependente de Isaac Newton. La sistem de scrive creada par Leibniz ia es usada de sua publici. El ia es un de la inventores la plu produosa en la campo de la calculadores mecanical.
Lebniz ia fa plu contribuis a fisica e tecnolojia, e ia previde ideas cual va apare a pos en filosofia, biolojia, medica e jeolojia. El ia scrive sur filosofia, politica, leges, etica, teolojia, istoria e filolojia.
Biografia
Gottfried Leibniz ia nase 21 junio 1646. Sua padre ia es un profesor de filosofia a la Universia de Leipzig. Gottfried peti ia es un jenio joven, natural, e ia reseta sua diploma dotoral a la eda de 20. El ia spende alga tempo viajante sirca Europa, probante cuasi tota filosofia cual la continente pote ofre el.
En 1672, el ia vade a Frans como un diplomata. Ala el ia comensa inventa calculo e un calculador cual pote multipli e divide. En 1676, el ia visita Spinoza en Nederland (do el ia leje la manoscrito per Etica), e alora ia vade a Hanover per servi la prinse ala. En 1700, el ia funda la Academia de Berlin.
Leibniz ia deveni plu e plu isolida e povre tra tempo, car el no ave un sponsor political. El ia mori en 1716, e sua funera ia es atendeda sola par sua secretor.
Teoria
Sua punto fundal ia es ce mente no es un tabula rasa, un tableta limpa pasiva sur cual esperia scrive, como Locke (e Aristotele) ia sujesta. La mente es un cosa complicada cual opera sur e muta esperia. "No cosa es en la mente cual no ia es en la sensa" el ia dise, parafrasente Locke, "estra la mente mesma". Esta ta inspira Kant e multe psicolojistes en tempos plu resente.
Leibniz ia sujesta ance ce en cuando nos es vivente, la mente es nunca intera a reposa, an en dormi profonda. En fato, lo es frecuente funsionante an cuando nos no es consensa de lo. Esta conseta de la nonconsensa ia influe multe Schopenhauer e, plu tarda, Freud.
Leibniz ia ave un metafisica multe noncomun. El ia comensa con la mesma tipo de seticisme como Descartes. Ma el ia fini con un metafisica idealiste el nomi monadolojia cual vade plu distante ca an la metafisica de Berkeley. Monades es spiritos individua. Cada spirito conteni en se la "persepi" de la universo intera. Lo no es la idea ce on ave un universo intera esta nosa spiritos cual tota de nos persepi como un ojeto - spiritos es tota cual esiste! Nos comun esperia nos mesma como interatante con otras - "monad a monad", on pote dise. Ma Leibniz esplica ce nos es sola parente interatante, cada de nos en nosa universo interna. Monades, el ia dise, es "sin fenetra".
Nos persepi consensosa sola un peti peso de esta universo interna - nosa "punto de vista". On no es conosente de la apare de la interna de mea stomaco, o de la pensas de un otra, o de cual es aveninte sur alga planeta jirante sirca Alfa de la Sentauro. Tota esta e plu es "en" me, ma es sola persepida nonconsensa.
An ce cada spirito ave sua propre "punto de vista", tota spiritos conteni la mesma persepi de la universo. Esta es cual el nomida armonia. Ma alga spiritos ave un vista plu clar, plu completa, plu consensa ca otras. Sola un spirito singular es intera consensa, e conteni tota "puntos de vista". Acel spirito es Dio.
Cultur Vinča
La cultur Vinča (vintxa), ance conoseda como la cultur Turdaș o Turdaș–Vinča, es un cultur arceolojial de la eda neolitica en Serbia e partes de Transilvania en Romania, datida a la periodo 5700 a 4500 aec. Lo es nomida per sua loca tipal a Vinča-Belo Brdo, descovreda par arceolojiste serbsce Miloje Vasić en 1908. Lo ia es un colonia grande distinguida par la model de coloni e condui ritual. Tecnicas de cultiva ia es prima introduida a la rejion en la periodo de la neolitica prima temperada, e ia es plu developada par la cultur de Vinča. Esta ia permete un buma de popla e ia produi alga de la colonias la plu grande en Europa preistorial. La colonias ia manteni un grado alta de uniformia tra la intercambia de cosas ritual a distantes longa, ma probable no ia es unida political. La cultur es famosa per sua figures de animales e umanas, e per la usa de simboles, cual algas sujesta es la forma la plu temprana de protoscrive, ma la plu de espertas crede es sola decoras. An si la cultur no es normal videda como parte de la eda de cupre, lo es la esemplo la plu temprana de metalurjia de cupre.
Jeografia e demografia
La cultur Vinča ia abita un rejion de Europa sude-este (pd la Balcanes), corespondente xef a Serbia, Cosovo, e partes de Romania, Bulgaria, Bosnia, Montenegro, Macedonia, e Elas moderna.
Esta rejion ia es ja colonida par sosias cultivante de la neolitica prima temperada, ma en la periodo de Vinča, la crese de popla ia condui a un nivel nonpresedente de grandia e densia, plu grande ca cualce otra cultur european de la eda. En alga casos, los suprapasa la sites de la Ejean e de la eda bronze temprana de Asia sude-ueste un milenio plu tarda. Un de la locas la plu grande ia es Vinča-Belo Brdo, aora un suburbe de Beograd, cual ia covre 29 ectare e ia ave tan multe como 2500 abitantes. La densia de colonias de Vinča temprana ia es 50 a 200 persones per ectare. Un loca ia es a Stubline de sirca 4850 aec, con un cuantia masima de popla de sirca 4000.
En sua fase plu tarda, la sentro de la rede de Vinča ia move de Vinča-Belo Brdo a Vršac, e la intercambia de fabricadas de osidian de Magiar moderna e e spondilo la Ejean ia deveni plu importante ca la figures de Vinča. Ultima, la rede ia perde sua coere e ia declina. Lo es posible ce, pos du milenio de cultiva intensa, la stresa economial causada par la descrese de fertilia de la solo ia es partal culpable per la declina.
Proverbos
Proverbos es un libro de la Biblia cual parteni a la Atesta Vea.
Cultur Vinča
Cultiva e fabrica
La cultiva de la cultur ia introdui trigo, avena, e lino a Europa temperada, e lo ia usa orzo plu ca cualce otra cultures de Europa. Esta inovas ia crese la furni de colies e ia permete la fabrica de vestes de stofas de plantas en ajunta a de animales (pd lana e cuoro). On ave alga evidentes nondireta ce la cultivores de Vinča ia usa arados traeda par boves, cual ta pote ave un efeto major a la cuantia de labora umana nesesada per cultiva, e a la abri de areas nova de tera per cultiva. Multe de la locas la plu grande es a rejiones con tipos de solo cual ta nesesa aradi.
Areas cual no ia debe es cultivada ia es usada per pastoria transumante, en cual grupos de vilas de areas basa ta move sua bestias a areas alta prosima, saison par saison. Boves ia es plu importante ca oveas e capras, e (plu ca en otra cultures de la eda) los ia es usada per lete, cuoro, e per trae arados plu ca per carne. La moves saisonal a areas alta ia es ance usada per esplota la recursas de petras e minerales.
An si la cultur ia foca cresente sur plantas e animales domada, la economia ia usa ance recursas savaje. Un parte importante de la dieta de la popla de Vinča ia es composada de servos, senglares, uros, carpas, pex gatines, avias, sereales savaje, e frutas e nozes de la foresta. Ma estas ia es min importante ca la plantas cultivada e la animales domada.
Jeneral, fabrica en la rede de Vinča ia es fada a la nivel de la casa: On ave evidentes minima per spesiali economial a la nivel de la individua. An tal, alga ojetos fabricada mostra multe capasia tecnical. Un tecnica de du niveles ia es usada per produi vasos con surfases briliada o de multe colores, conoseda como "negra covreda" e "vasos de arco de sielo". A veses, sinabar e limonite polvida ia es aplicada a la arjila coceda per decora. La stilo de vestes pote es deduida de la figures con camisones con colos abrida e faldas decorada. Stofa ia es texeda de e lino e lana, e botones ia es fada de petra o concas ia es ance usada.
Mitolojia de America Norde
La mitolojia de la popla orijinal de America Norde es composada de multe colies de naras tradisional asosiada con relijio de un perspectiva mitografial. Esta sistemes de crede inclui multe naras santa, la plu de cual es fundida profunda en Natur e es rica con la simblisme de saisones, clima, plantas, animales, tera, acua, sielo, e foco. La prinsipe de un Spirito Grande cual inclui tota, universal e omnisiente, con un junta a la Tera, naras de crea, e memorias coletiva de antesedentes antica es comun. Rituos tradisional de adora es comun un parte de asemblas tribal con dansa, ritmo, cantas, e transe (pe la dansa de Sol). Pos la domina par popla blanca de Europa, credes e rituos ia es comun combinada en alga modo con cristianisme, ma es ance comun colorada par la desira forte ce la blancas ta vade a via. En la sentenio 19, multe credes e rituos ia es proibida o an nonlegal. En la sentenio 20, on pote vide atentas a reclama la tradisiones vea. Si los (con la atentas a revive la linguas orijinal) va susede es ancora nonserta.
Lehia
Lehia (Lechia) es la nom orijinal de Polsca, derivada de la parola Lech (ance un nom comun). Lo esiste ancora en alga lingua european e sentral e sude-ueste asian:
Seguente lejenda, la nom deriva de la renor prima de Polsca, Lech. Lo es ance la deriva per la terma linguas lehitica, un sugrupo de la linguas slavica ueste, incluinte polsce, caxebsce, xlonsce, slovintse (estinguida), e polabsce (estinguida).
Venezuela
Venezuela (ofisial la Republica Bolivarian de Venezuela) es un republica federal locada a la costa norde de America Sude. Lo es bordada par Colombia a la ueste, Brasil a la sude, Guiana a la este, la isolas nederlandes Aruba, Curaçao e Bonaire a la norde, e la isolas Trinidad e Tobago a la norde-este. Venezuela covre 916,445 cilometres cuadrida e ave plu ca 31 milion (31 568 179) abitores. La pais ave un biodiversia estrema alta e es la numero 7 en la lista de paises con la plu spesies. On trova abitadas de montania (la Andes en la ueste) asta foresta pluvosa (la Basin Amazon en la sude) tra planos estendosa. En ajunta, on ave la costa caribe en la sentro e la delta de la Rio Orinoco en la este.
Relijio en Elas
La relijio en Elas es dominada par la Eglesa Ortodox Elinica, cual es la comunia la plu grande de la Eglesa Ortodox Este. Lo representa la majoria de la popla e es constitual reconoseda como la "relijio dominante" de Elas. Otra relijios inclui islam, catolicisme, protestantisme, paganisme e induisme.
Venezuela
La teritorio aora nomida Venezuela ia es colonida par Espania en 1522, resisteda par poplas nativa. En 1811, lo ia deveni un de la teritorios prima espaniol-american cual ia declara sua autonomia – cual no ia es securida asta 1821, cuando Venezuela ia es un departe de la republica federal de Gran Colombia. Lo ia gania autonomia plen como un pais separada en 1830. En la sentenio 19, lo ia sufri tumulta political e autocratia, restante rejional dominada par tiranos militar asta la media de la sentenio 20.
De 1957, la pais ia ave un serie de governas democrata. Xocas economial en la desenios de 1980 e 1990 ia gida a alga crises political, incluinte la tumultas matante "Caracazo" en 1989, du colpas de stato atentada en 1992, e la acusa de presidente Carlos Andrés Pérez per froda de mone publica en 1993. Un colasa de fida a la partitos esistente ia provoca la eleje en 1998 de Hugo Chávez, envolveda en colpas de stato presedente, e la inisia de la Revolui Bolivarian. La revolui ia comensa con un Asembla Composante en 1999, do on ia scrive un constitui nova de Venezuela, cual ia cambia la nom ofisial de la pais a "República Bolivariana de Venezuela".
On ia descovre petrolio en la temprana de la sentenio 20, e oji Venezuela ave la reservas de petrolio la plu grande conoseda de mundo. Lo es un de la esportores major de petrolio. En la pasada, lo ia es un esportor sudevelopante de benes cultival como cafe e cacau, ma petrolio ia domina rapida la esportas e la revenus governal. La suprabunda de petrolio en la desenio de 1980 ia provoca un crise esternal de deta e un crise economial durante. La infla ia culmina a 100% en 1996 e la taso de povria ia crese asta 66% en 1995; en 1998, la produi interna bruta per person ia diminui asta la mesma nivel como en 1963, min ca sua apico de 1978 par un tri.
Pos la recovre de la custa de petrolio en la temprana de la desenio de 2000, la governa venezuelan ia institui politicas popliste cual ia aumenta inisial la economia e ia grandi la spende sosial, tempora reduinte la nonegalia economial e la povria. An tal, plu tarda, esta politicas ia deveni nonsufisinte, e on culpa sua esedes – spesial un suporta unica estrema per combustables de fosil – per destabli denova la economia de la nasion. La resulta ia es un iperinfla, un depresa economial, un manca de benes fundal, e creses grave de povria, maladia, mori de enfantes, malnuri e crimin.
La lingua major es espaniol.
Piemontes
Piemontes (Piemontèis) es un lingua romanica parlada en Italia. Lo ave 2 000 000 parlores.
La piemontes es la prima lingua de la migrores ci, en la periodo entre 1850 e 1950, ia abandona Piemonte per paises como Frans, Brasil, Statos Unida, Arjentina e Uruguai.
Istoria
La prima documentos en piemontes, la sermones subalpini, es de la sentenio 12, en cuando la lingua ia es ancora multe prosima de la ositan. La piemontes leteratural ia developa entre la sentenio 17 e 18. La lingua nunca ia ave la susede de la franses o la italian, otra linguas usada en Piemonte. An tal, la leteratur en piemontes nunca ia para: lo ia ave multe jeneros: poesia, drama, novelas e obras siensal.
Alfabeta granta
La alfabeta granta es un scrive indian cual es usada vasta entre la sentenios ses e 20 par parlores de tamil e malaialam en India sude, spesial en Tamil Nadu e Cerala, per scrive sanscrito e la lingua clasica manipravalam, e es ancora en usa restrinjeda en scolar tradisional vedica. Lo es un scrive derivada de brami, par media de la scrive tamil-brami. La scrive malaialam, tigalari, e sinhala es desendentes direta de la granta. La popularia cresente de devanagari per sanscrito e la presa political creada par la Tanittamil Iyakkam per sua recambia total par scrive tamil moderne ia condui a sua nonusa e abandona en Tamil Nadu en la sentenio 20 temprana, estra per leteratur indu relijiosa. La alfabeta granta ancora es usada en Tamil Nadu, an si en un state reduida.
Eclesiaste
Eclesiaste o Cohelet es un libro de la Biblia cual parteni a la Atesta Vea.
Fava
Un fava es un seme grande de alga jeneros de la familia de plantas Fabaceae. Favas es usada per nuri umanas e bestas. Ante cuando el maturi e seci, la casca joven de un planta de favas es multe tenera. On pote coce los o come los cru.
Relijio
On pote categori la relijios en cuatro grupos xef:
La crede sur la "fortes de la natura" (animisme) pote cristali en un teisme cual usa la conseta de dio, cual pote es plural (politeisme) o simple (monoteisme) o du fortes de natura (dualisme).
Ance, la junta de teoria e pratica de animisme ia evolui final a credes con strutures fisada, como en la caso de xinto en Japan, o la filosofias relijiosa de induisme e budisme.
Agnosticisme nega la posiblia de demostra la esiste o nonesiste de un realia supranatural. La nega asoluta es la ateisme.
Isaia
Isaia es un libro de la Biblia cual parteni a la Atesta Vea.
Capeta Roja
Capeta Roja es un fable antica sur un fia peti e sua encontra con un lupo.
La narada plu conoseda es fundada en la varia de la Frates Grimm. Capeta Roja pasa tra la bosca per trae comeda per sua ava malada. La lupo vole come la fio, ma no vole es videda par otras. El demanda de Capeta Roja do es la casa de sua ava. La lupo vade a la casa de la ava e come el en un peso. Seguente, el desembla se como la ava e espeta per Capeta Roja. Cuando la fia ariva, la lupo engoli la fia, ance en un pesa. Un xasor ariva a la casa per aida la fia e la ava. El catura la lupo e abri sua stomaco, e relasa Capeta Roja e sua ava. Miraclosa, los no es ferida! Los pleni la stomaco de la lupo con rocas, e lansa el en la rio, do el afoca.
La narada orijinal ia es probable intendeda instrui enfantes de la periles de vade en la boscas sola, e de confide en stranjeres. Tra la anios, la narada ia deveni min violente, a multe veses sin la come de la carateres o la mori de la lupo.
Sur la natur de la dios
De Natura Deorum (Sur la natur de la dios) es un dialogo filosofial par la bonparlor roman Cicero scriveda en 45 aec. Lo es divideda en tre libros, cada de los discute la teolojia de filosofistes roman e elinica diferente. La dialogo usa un discute de teorias epicuriste, stoica e setica (platoniste) per esamina demandas fundal de teolojia.
Governa de Roma antica
La batalias entre la clases de la Republica roman ia crea un misca nonusual de democratia e oligarcia. La parola "republica" veni de la espresa latina res publica, de cual sua tradui leteral es "conserna publica". Tradisional, leges roman ia es asetable sola par un vota de la asembla poplal (Comitia tributa). Simil, aspirores per postos publica ia debe ofre se per es elejeda par la popla. An tal, la Senato roman ia representa un instituida oligarcial, cual ia funsiona como un comite conselante.
En la temprana de la Impero, on ia conserva la finje de un forma republical de governa. La imperor roman ia es representada como sola un princeps o "sitadan prima", e la Senato ia reseta la potia de legi e tota autoria legal cual ia parteni a la asemblas poplal a ante. An tal, la rena de la imperores ia deveni sempre plu autocrata, e la Senato ia es reduida a un comite conselante, asiniada par la imperor. La Impero no ia erita un burocratia fisada de la Republica, car la Republica ia ave no strutures governal permanente, con eseta de la Senato. La imperor ia nomi aidores e conselores, ma multe instituidas ia manca a la stato, como per esemplo un proposa finansial sentral projetada. Alga istoristes ia sita esta como un causa major de la declina de la Impero Roman.
Lilit
Lilit (ivri: לִילִית‎ Lîlîṯ) es un person en la mitolojia iudi, developada la plu temprana en la Talmud babilonian (sentenios tre a sinco). El es comun videda como un demon perilosa de la note, ci es promiscua e furi bebes en la oscura. Lilit pote es liada a un clase de demones fema (lilītu) de la relijones de Mesopotamia, trovada en testos cuneforma de Sumer, la Impero Acad, Asiria, e Babilonia.
Evidentes en testos iudi plu tarde es comun, ma poca informa ia survive cual relata a la vide sumer, acad, asirian, e babilonian de esta clase de demones. An si la junta es acordada cuasi universal, studias plu resente ia disputa la pertine de du fontes presedente usada per lia la Lilit iudi a la demones lilitu (pd la apendis de Gilgamesh e la joalas majiosa de Arlsan Tash.
En testos en a lingua ivri, la parola litith o lilit (traduida como "viventes, monstros, o arpias de la note", o como "tito xiliante") aveni prima en un lista de animales en Isaia 34-14. En la Enrolas de la Mar Mor, la parola aveni prima en un lista de monstros. En la enscrives majiosa iudi sur boles e joalas majiosa de la sentenio ses ec e seguente, Lilit es identifiada como un demon e la imajes prima apare.
La lejenda resultante de Lilit continua como un fonte de materia en la cultur e leteratur moderne de la ueste, incluinte ocultisme, fantasia, e filmas de teror.
Bermuda
Bermuda es un teritorio ultramaral brites en la Mar Atlantica norde. Lo es sirca 1070 cilometres a la este-sude-este de Cape Hatteras, Carolina Norde; 1236 cilometres a la sude de Isola Cape Sable, Scotia Nova; e 1578 cilometres a la norde de San Juan, Porto Rica. La site capital es Hamilton. Bermuda es un membro asosiada de la Comunia de la Caribe (CARICOM). La area es sirca 53,3 cilometres cuadrida. La cuantia de abitores, en la anio 2007, es sirca 66 163 persones. La lingua major es engles.
Sistem de opera
Un sistem de opera es un programa esensal per la opera de un computador. Lo furni, entre otra cosas:
Bermuda
La person prima ci ia es sabeda per ateni Bermuda es la capitan maral espaniol, Juan de Bermúdez en 1503, per ci la isolas es nomida. El ia reclama la isolas per la Impero Espaniol. Bermúdez nunca ia atera en la isolas, ma a du veses el ia visita la arcipelago, de cual el ia crea un mapa reconosable. On aora pensa ce marinores portuges perdeda a mar ia fa la enscrive sur la Roca Portuges (nomida la Roca Espaniol en la pasada) en 1543. On crede ce grupos seguente espaniol o otra european ia relasa porcos ala, cual ia deveni savaje e abundante en la isola ante colonia european ia comensa. En 1609, la Compania de Virginia engles, cual ia fundi Jamestown en Virginia a du anios a ante, ia colonia permanente Bermuda en la tempo seguente un siclon, cuando la ecipo e pasajores de la Sea Venture ia gida la barcon a sur la resife ambiente per preveni ce la barcon afondada, e a pos ia atera.
La isola ia es manejada como un ajuntada de Virginia par la compania asta 1614. Sua derivada, la Compania de Isoletas Somers, ia prende controla en 1615 e ia maneja lo asta 1684. A acel ves, la constitui de la compania ia es canselada, e la monarca engles ia prende controla de la dirije. La isolas ia deveni un colonia brites pos la uni de la parlamentos de Scotland e England en 1707, cual ia crea la Rena de Britan. Pos 1949, cuando Newfoundland ia deveni un parte de Canada, Bermuda ia deveni la teritorio ultramaral brites la plu vea cual ia permane ancora. Pos la redona de Hongkong a Xina en 1997, Bermuda ia deveni la teritorio brites la plu poplada. La capital prima de Bermuda ia es San George's, cual ia es fundida en 1612.
La economia de Bermuda es fundida en asecura e reasecura estrateritorial, e turisme, la du campos economial cual es la plu grande. Bermuda ia ave un de la PIBes per person la plu grande en la mundo tra la plu de la sentenio 20 e alga anios a ultra. Resente, la state economial de Bermuda ia es afetada par la retrosede global. Lo ave un clima sutropical. Bermuda es la punto la plu norde de la Triangulo Bermuda, un rejion de mar cual, como diseda par lejendas, alga aviones e barones ia desapre en casos suposada nonesplicada o misteriosa. La isola es en la banda de siclones e es propensada a clima violente. An tal, lo es alga protejeda de la forte intera de siclones par la resife de coral cual ensirca la isola.
Aleksander Liapunov
Aleksander Liapunov (nome orijinal:Александр Михайлович Ляпунов) ia es un matemaciste rusce.
Lias
Computational Neurosciences in epilepsy
Lago Baical
Lago Baical (rusce: о́зеро Байка́л, buriat: Байгал нуур, mongol: Байгал нуур, sinifiante "lago de natur" en mongol) es un lago de falion en Rusia, locada en Sibir sude entre Oblast Irkutsk a la norde-ueste e la Republica Buryat a la sude-este. Lo es la lago de agua fresca la plu grande en volum en la mundo, contenininte sirca 22-23% de la agua fresca a la surfas de la mundo. Con 23,615.39 km3 de acua, lo conteni plu acua ca tota la Lagos Grande de America Norde. Con un profundia de 1,642 m, Lago Baical es la lago la plu profunda en la mundo. Lo es notada como un de la lagos la plu clar e la plu vea con entre 25 e 30 milion anios.
Iudisme
Iudisme es la relijio asosiada con la popla iudi. La pais orijinal de la iudis es en la area cual es aora conoseda como Israel e Filastin. La popla iudi ia estende se tra la intera de Europa e Asia ueste pos cuando la eda de la Impero Roman. Iudisme es la monoteisme orijinal e es la madre de cristianisme e islam.
Lago Baical
Como Lago Tanganyika, Lago Baical ia es formida como un vale de falion antica, con un forma longa e cresente tipal. Lo ave un area de surfas de 31,722 km2, e es la lago sete de area de surfas en la mundo. La lago es la abitada de miles de spesies de plantas e animales, multe de cual esiste a no otra loca en la mundo. La lago ia es declarada un Loca de Erita de Mundo UNESCO en 1996. Lo es ance la abita de la tribus buriad ci abita la lado este de la lago, elevante capras, cameles, boves, e oveas. Esta loca ave temperaturas modal variante de un minima de −19 °C en la inverno a un masima de 14 °C en la estate.
La rejion a la este de Lago Baical es nomida Transbaikalia, e la rejion sirca la lago es a veses simple nomida Baicalia.
Relijio en Roma antica
Su relijio en Roma antica, on comprende la relijio etnical de la asendentes de la site de Roma, e ance la praticas relijiosa adotada de poplas concistada. La romanes ia es multe relijiosa, e ia atribui sua susede como potia global a sua relijiosia coletiva (pietas) par cual los ia manteni relatas bona con la dios.
Longo la lejendas, la plu de la instituidas roman ia pote es segueda asta sua fundores, spesial Numa Pompilio, la re du de Roma, ci ia negosia direta con la dios. Esta relijio anticin ia es la fundi de la mos maiorum (la "via de la asendentes" o simple "tradision"), videda como sentral per la identia roman.
Cuando Roma ia contata cultures stranjer, e ia concista los, la relijios stranjer ia atrae sempre plu adorores roman, de ci sua asendentes ia veni sempre plu de otra partes de la Impero. La imperores ia promove la culto imperal tra la Impero, e esta (como ance relijios misterial importada) ia es jeneral praticada a lado de la relijio ofisial. Ultima, la politeisme roman ia fini con la adota de cristianisme como relijio ofisial de la Impero.
Aruba
Aruba es un pais constituinte de la Rena de Nederland en la Mar Caribe sude, locada 1 600 cilometres a ueste de la Antiles Minor e 29 cilometres a norde de la costa de Venezuela. Lo mesura 32 cilometres longa de norde-ueste a sude-este e 10 cilometres traversante sua punto plu larga. Junta a Bonaire e Curasau, Aruba formi la grupo nomida como isolas ABC. La capital es Oranjestad.
La area es sirca 193 cilometres cuadrida e sua cuantia de abitores, en la anio 2007, ia es sirca 100 018 persones.
La linguas major es papiamentu 66.3%, espaniol 12.6%, engles 7.7%, nederlandes (ofisial) 5.8%, e otras 2.2% (2000).
Jeografia
Aruba es jeneral un isola plana e sin rios. Lo es locada en la parte sude de la Mar Caribe. La plaias ueste e sude ave bancos de arena blanca. Los es jeneral protejeda par corentes maral. Lo es un de las razona par cual es un atrae per turistes.
Junta a Bonaire e Curasau, Aruba forma un grupo conoseda como la isolas ABC. Tota junta, Aruba e otra isolas nederlandes en la Caribe es frecuente nomida la Caribe nederlandes.
Aruba no ave divides manejal. Per la conta de abitores, lo es divideda en oto rejiones.
Istoria
En agosto 1947, Aruba ia presenta sua Staatsreglement (constitui), per un status aparte per Aruba como un stato autonom en la Rena de Nederland. En 1954, la Constitui de la Rena de Nederland ia es instituida, furninte un strutur per relatas entre Aruba e la resta de la Rena.
En 1972, en un confere en Suriname, Betico Croes, un politiciste de Aruba, ia proposa un Comunia Nederlandes de cuatro statos: Aruba, Nederland, Suriname e la Antiles Nederlandes, cada un avente sua nasionalia propre. C. Yarzagaray, un membro de parlamento representante la AVP, ia proposa un afin la popla de Aruba ta pote eleje si los ta vole nondepende o status aparte como un stato autonom su la Corona.
Cores ia labora en Aruba per informa e prepara la popla per la nondepende. En 1976, el ia nomi un comite per eleje la bandera nasional e la imno, introduinte los como simboles de la autonomia e nondepende de Aruba. El ia eleje 1981 como la data ojeto per nondepende. En marto 1977, la referendo un per autodetermina ia es fada con la suporta de la Nasiones Unida, 82% de la partisipores ia vota per nondepende.
Transcrive de japanes
Transcrive de japanes segue la sistem Hepburn de romaji.
Nota ce sh es pronunsiada x en elefen, ch es tx, e j es dj (como en Engles)
Un otra modo per transcrive japanese es par simpli la romaji par usa sola la leteras de elefen:
Plantas florinte
Nota: Ordinas fini con -ala; Familias fini con -asea.
Magnoliopsida (Dicotiledonea)
Amborelasea (familia)
Nimfeasea (familia)
Cabombasea (familia)
Austrobaileala
Clorantasea (familia)
Seratofilala
Magnolida
Rosida
Eurosida II
Asterida
Asterida basal
Euasterida I
Euasterida II
Liliopsida (Monocotiledonea)
Comelinida
Baruc
Baruc es un libro de la Biblia cual parteni a la Atesta Vea.
Ezeciel
Ezeciel es un libro de la Biblia cual parteni a la Atesta Vea.
Nederland
Nederland es un nasion locada xef en Europa ueste, con tre munisipas spesial en la Caribe: la isolas de Bonaire, San Eustasio, e Saba. En Europa, lo es bordada par Deutxland a la este, Beljia a la sude, e la Mar Norde a la norde-ueste, con Britan a la otra lado. Nederland (Nederland [ˈneɪdərlɑnt] en nederlandes; Nederlân en frisce ueste; e Hulanda en papiamento) es un pais en Europa cual es parte de la Rena de Nederland (Koninkrijk der Nederlanden; "der" es gramatica vea per "van de" ("de la")). Nederland sinifia leteral "Tera Basa".
La area es sirca 41,848 cilometres cuadrida. En la anio 2011 la pais ia ave sirca 16,660,700 abitores. La site capital es Amsterdam (Holland-Norde), e la seja de la governa es Den Haag (Holland-Sude). La site tre es Rotterdam. (Holland-Sude).
La site la plu grande en Nederland es Amsterdam, Rotterdam, Den Haag, e Utrecht. Amsterdam es la site con la plu abitores en la nasion, e es la capital "ofisial" (pd par tradision); Den Haag es la loca de Statos Jeneral, la Consilio, e la Corte Suprema. La porto de Rotterdam es la porto la plu ativa en Europa, e la plu ativa en cualce nasion estra Asia este e sude-este, pos Xina e Singapor. La airoporto a Amsterdam - Schipol - es la airoporto la plu ativa en Nederland, e la airoporto tre en Europa.
Nederland es un membro orijinal de la Uni European, la Eurozone, la G10, NATO, OECD, e WTO, e un parte de la Area Schengen e la Uni Benelux (composada de Beljia, Nederland, e Luxemburg (Be-ne-lux). Lo es la ospitor de multe organizas intergovernal e cortes internasional, multe de cual es sentrida en Den Haag, cual ave la nometa "la capitol legal de la mundo".
Nederland es numero 12 de paises la plu densa en la mundo, e numero du en la Uni European, con un densia de 521 abitores per km2. An tal, Nederland es numero du en esporta de comeda e produidas cultivada, pos la SUA, la resulta de sua tera fertil, clima temperada, cultiva intensa, e inventosia.
Nederland ia es un monarcia parlamental e constitual con un strutur unial de 1848. La pais ave un tradision de verzuiling, cual indica ce grupos sosial pote defini multe de sua regulas autonom de otras. Lo ave ance un reputa longa per tolera sosial, e ia legali aborta, prostitui, e eutanasia, e lo ia manteni un politica libral de drogas. La Nederland ia elimina la puni de mori en sua leges sivil en 1870. Lo ia permete la vota par femes en 1919, e deveni la nasion prima cual legali sposi entre persones de la mesma seso.
La economia de Nederland es un tipo de mercato miscada avansada e ia ave un revenu per person 13 en la mundo. Lo es listada como la pl alta en indicas internasional de libria de jornalisme, libria economial, developa umana, cualia de vive, e felisia. En 2019, Nederland ia es gradida la economia como numero 11 como mesurada par la produi interna bruta (GDP) per person. En 2019, lo es gradida como numero 10 a la indise de developa umana.
Jeografia
La nom Nederland sinifia "la pais basa", cual refere a sua altia basa e topografia plata. Sola 50% de sua tera es plu ca un metre supra la nivel de mar, e cuasi 17% es su la nivel de mar. La areas su la nivel de mar, nomida polderes, es la resulta de reclama de tera cual ia comensa en la sentenio 16.
Hoxea
Hoxea es un libro de la Biblia cual parteni a la Atesta Vea.
Nederland
Jeografia
La pais es divideda en du partes xef par tre rios, la Reno, la Maas, e la Schelde. Esta rios opera como un ostaculo natural entre la feudos temprana e de asi ia crea un divide cultural, como videda en alga cualias fonetical reconosable norde e sude de esta "Rios Grande".
Provinses
Nederland ave des-du provinses e tre munisipas spesial (Bonaire, Saba, e San Eustasio).
Politica
Nederland ia es un monarcia constitual de 1815 e un democratia parlamental de 1848. La monarca (de 1980 la rea Beatrix) ia es la xef de stato. La Rea Beatrix ia renunsia la trono en favore a sua fio, Willem-Alexander (45 anios) en april 2013, cuando la rea ia ave 75 anios. Esta ia es la ves prima en 103 anios cuando la Rena ia ave un re e no un rea.
La potia de esecuta es formida par la Consilio de Ministros de Nederland (Ministerraad en nederlandes). La ministro xef de setembre 2012 es sr. Mark Rutte de la VVD (Volkspartij voor Vrijheid en Democratie - Uni per Libria e Democratia). El es la xef de un alia political.
Linguas
La lingua major es nederlandes, ma frisce, platdeutx e limburgan es ance parlada, e on ave ance un cuantia grande de persones ci parla otra linguas, como sranan, turces, indonesian, etc. On ave ance multe persones de Maroco ci parla berber e arabi. La lingua ofisial es nederlandes, e linguas co-ofisial es engles, papiamentu, e frisce ueste. Linguas reconoseda es sason basa nederlandes, limburges, ides e sinti romani.
Etnicos
77,39% de persones en Nederland es nederlandes (2017), con 9.88% composada de otra europeanes. 2.34% es turces, 2.29% es marocan, 2.13% es malucu e otra indonesian; 2.05% es surinames; .90 es caribe nederlandes; .23% es otra americanes; e 2.80% es de otra orijinas.
Relijios
50.1% de nederlandeses no ave un relijio (2017). 43.8% es cristian, con 23.7% catolica, 18.1 protestante, e 2.0% otra cristianes. 4.9% es muslim, e 1.2% otra relijios, incluinte budisme e induisme.
Amos
Amos es un libro de la Biblia cual parteni a la Atesta Vea.
Joel
Joel es un libro de la Biblia cual parteni a la Atesta Vea.
Farsi (lingua)
Farsi(فارسی /pɒrsi/) es un nom per la lingua desendente de persian antica. Farsi es la dialeto parlada en Iran; du otra dialetos es dari e tadjici. Lo es un de la linguas indo-european parlada en Iran, Afganistan, Tadjicistan e Uzbecistan. Lo ave sirca 72 milion parlores, con ance un cuantia simil en otra partes de la mundo. Farsi ia es un media per contribuis leteral e siensal a la mundo de Islam, e ance la mundo ueste. Tra sinco sentenios ante la coloni brites, farsi ia es comun un lingua du en multe partes de India e Asia sude-este.
Mica
Mica es un libro de la Biblia cual parteni a la Atesta Vea.
Farsi (lingua)
Farsi e Dari es scriveda con un variante de la alfabeta arabi, con pronunsias diferente e con plu leteras, incluinte vocales. Tadjici es scriveda con un varia de la alfabeta cirilica.
Lago Malawi
Lago Malawi, ance nomida Lago Nyasa en Tanzania e Lago Niassa en Mosambic, es un de la Lagos Grande de Africa e la lago la plu sude en la sistem de la Falion de Africa Este, locida entre Malaui, Mosambic, e Tanzania. Lo es la lago nove en grandia en la mundo, e la lago tre en grandia e du en profundia en Africa. Lo es la abitada de plu multe spesies de pex ca cualce otra lago, incluinte a min 700 spesies de siclidos. La parte de la lago de Mosambic ia es declarada ofisial un reserva par la governa de Mosambic a 10 junio 2011. La parte de Malawi es incluida en la Parce Nasional de Lago Malaui. La stratos de acua de Lago Malawi no misca, e siensistes nomi lo un lago meromictica. La strati permane de la lago e la borda entre acua con e sin osijen es mantenida par grados peti de cimicas e temperatur.
Sona
Sona es un lingua aidante internasional creada par Kenneth Searight e descriveda en sua libro publicida en 1935. La parola sona en la lingua sinifia un cosa neutra e aidante, e eco parolas como sona en multe linguas european.
Searight ia crea sona per coreta la eurosentrisme de otra linguas "natural" de sua eda, como esperanto e ido. Ance, el ia intende ce sona es plu pratical ca la linguas "lojical" como solresol e ro.
La lingua ave 375 radises, fundida en la tesoro orijinal de Roget. Otra parolas es creada par junta esta radises. Per esemplo, ra (mas) plu ko (enfante) deveni rako (xico).
La libro par Searight - Sona: an auxiliary neutral language - es la sola esemplo de la lingua. Lo ave un comunia peti a la interede ce es interesada en revive e usa de sona.
Spele e pronunsia
La alfabeta per sona ave 24 leteras, pronunsiada como en elefen, con esta esetas:
Determinantes
Un e in es ance usada per indica move a e de:
Otra determinantes:
Ha es ance usada per crea esclamas:
Cosas
Alga nomes de cosas es simple un radis: bo (carne), di (parte), mo (fruta), te (mano), pe (pede). Ma sona ave ance afisas per distingui un radis nomin de un radis verbal:
Pe: cebi (clave), tebi (manico)
Locas
Pe: dia (sal), dima (distrito), dica (area), dikan (aparte).
Nomes astrata
Pe: kari (media-dia), kane (xefia), kada (gida), kavi (superioria).
Numeros
La cuantia de un nom no es sempre indicada, e nunca pos un numero. Pluralia pote es indicada par la sufisa -e. La prefisa e- sinifia multe, cada, o frecuente.
Sona ave un morfema -na cual opera como la xines clasintes: cana ibo (cuatro "testas" de boves), atuna velen (oto "pajes" de paper), etc.
Ajetivos
Un nom ante un otra nom cuali o defini lo, ma un ajetivo "vera" es formida con la sufisa -(y)o, pe tayo (grande), kanyo (de casa), suo (acual, acuin).
Per compara ajetivos:
Otra formas per compara:
Pronomes
Un pronom cual es la sujeto de un frase presede, o es prefisada a, la verbo. Un pronom cual es la ojeto segue, o es sufisada a, la verbo. La ojeto direta segue direta, e la ojeto nondireta segue pos la ojeto direta. Un pronom pote presede, o es prefisada a, un nom per indica posese.
La pronom de relata es ci (cual). Lo pote refere a un person, cosa, loca, tempo, modo, spesie, o cuantia:
Como un prefisa, ci- sinifia "alga" o "tan":
Demandas
Demandas es formida con la usa de -ke-- (ce?). Como un prefisa, lo forma un demanda direta:
Como un sufisa, la parola presedente deveni un demanda:
Nega
La nega es formida par na-:
La prefisa non- indica la oposa:
Preposadas
Sona ave multe radises per usa como preposadas:
Sona ave ance un preposada jeneral po (su, asta, a, en, per...) per usa en casos ambigua.
Verbos
Un esemplo: ru (move)
Sona ave tre "verbos aidante":
Un otra radis usosa es -ni-. Como un prefisa, lo indica capasia. Como un sufisa, lo indica la pasiva:
Otra afisas verbal inclui:
Fonte
Kenneth Searight (1935) Sona: an auxiliary neutral language. Publicida a la interede par Richard K. Harrison a https://web.archive.org/web/20110720131906/http://www.rickharrison.com/language/sonabook.html
Pierre Bayle
thumb|Pierre Bayle
Pierre Bayle ia nase 18 novembre 1647, la fio de un eglesor protestante - pd un ugonote - en Frans sude. El ia es enviada a un universia jesuita per reseta la educa la plu bon, e ia es convertida a catolicisme ala. Cuando el ia reveni, el ia converti a protestantisme. Esta resulta en el deveni un erese recorente, alga cosa multe perilosa en sua eda.
En 1682, el ia publica anonim Pensas diversa sur la cometa. Referente a un cometa resente cual interesa cadun, el ia scrive contra la superstisios variosa de sua eda e la crede en miracles. En la libro, el ia nota ce, consernante atas e moralia, el no pote vide un difere entre catolicas e protestantes, e entre cristianes, iudis, muslimes, paganes, e an ateistes! (Nota ce George Washington ia dise alga cosa multe simil.)
En Amsterdam en 1684, el ia crea un jornal nomida Novas de la republica de leteras. El ia scrive tota la articles par se mesma. Entretempo, sua jenitores e sua frate ia es matada en la persegue de la ugonotes. Donce el ia scrive un libro sur tolera. Ma tolera no ia es sur la ajenda de la protestantes ance, e el ia perde sua profesoria. "Dio salva nos de la incuisisio protestante!" el ia scrive.
Sua obra major ia es La disionario (Bayle), cual ia es plu como un ensiclopedia de filosofia, relijio, leteratur, etc. Scrivente 14 oras per dia, el ia scrive 2600 pajes. En esta obra masosa, el ia "desconstrui" (como nos ta dise oji) un cuantia grande de naras biblial, credes relijiosa, teorias filosofia, incluinte tan pesetas como la credes de la peca orijinal e la trinia. El ia sujesta an ce, si Dio e Satan ta esiste vera, Satan es ganiante! El ta ajunta sempre, pos disente esta estremas, ce natural, no bon cristian ta crede tal un cosa.
Pos multe anios de condena par la potias relijiosa, el ia mori de tuberculose a 28 desembre, 1706. Ma La disionario ta deveni multe popular entre la inteletos de Europa, e ta ave un influe grande sur pensores per plu ca un sentenio.
Como on entra la sentenio de 1700, on trova relijio lutante un batalia perdente contra la fortias de razona e siensa. En cuando persones promedia ia vade ancora a sua eglesas, batiza sua bebes, e prea per pardona, la elite educada ia vade a deisme, panteisme, e an ateisme. Estas ta inclui la inteletos de Frans catolica, e la "padres fundinte" en America colonial: Benjamin Franklin, Thomas Jefferson, James Madison, e an George Washington ia es deistes, e John Adams ia es un unitarian. Descovres siensal e inventas ta crase sosia tradisional per la 300 anios seguente. Psicolojia ta atenta segue, ma ta cade a ante per alga plu anios.
Cat Stevens
alt=|thumb|330x330px|Stevens en 1972 Yusuf Islam (naseda como Steven Demetre Georgiou a 21 Julio 1948 en London, England) ia presenta musica su la nom Cat Stevens de 1966 a 1978. El es un musiciste, cantor, scrivor de cantas, instruor, filantropiste, e convertida a Islam.
En la comensa de sua carera musical, el ia adota la nom Cat Stevens, e ia vende plu ca 60 milion albumes tra la mundo. Sua albumes la plu notable es Tea for the Tillerman, Teaser and the Firecat, e Catch Bull at Four. Sua cantas la plu popular es "Morning Has Broken", "Peace Train", "Moonshadow", "Wild World", "Father and Son", "O Caritas", "If You Want to Sing Out, Sing Out", "Trouble", e "The First Cut is the Deepest". "The First Cut is the Deepest" ia gania du premios de ASCAP per el.
Stevens ia converti a Islam en 1977, adotante la nom Yusuf Islam en 1978, e ia parti de sua carera musical per atende promoves de instrui e filantropia en la comunia muslim.
A un desenio a pos, un disputa ia aveni cuando el ia pare suporta un fatua cual ia esije la mori de autor Salman Rushdie. Plu tarda, el ia dise ce el ia es malcomprendeda.
Pos la atacas de 11 Setembre 2001 en New York e de 7 Julio 2005 en London, el ia condena forte la atacas e ia indica ce los no coere con la instruis de Islam. En 2004, on ia proibi ce el entra a la Statos Unida cuando sua nom ia apare en la lista de persones nonpermeteda a vola.
Yusuf Islam ia retorna a la mundo de musica pop en 2006, cuando el ia rejistra e presenta sua album prima de cantas nova pos 28 anios, nomida An Other Cup. El ia reseta premios diversa per sua laboras per pas en la mundo, incluinte la Om per Pas de 2004 e la Premio de Pas Mediteranean de 2007.
El abita aora con sua sposa Fauzia Mubarak Ali e sua sinco enfantes en London, e abita per un parte de cada anio en Dubai.
Venus
Venus (simbole: ) es la planeta du de la Sol, e orbita lo en 224,7 dias. Pos nosa Luna, Venus es la ojeto la plu briliante en la sielo a note, con fortia parente de -4,6 (masima). Videda de la Tera, Venus pare resta sempre prosima la Sol, de cual sua distantia angulal masima es 47,8%. Venus deveni la plu briliante pronto ante la leva de sol, o pronto pos la reposa de sol, e per esta razona on nomi lo la stela de matina o la stela de sera.
Venus es un planeta terin, e on ia descrive lo como la sore de la Tera, car la du ave grandia e composa simil. La planeta es covreda con un strato opaca de nubes refletante, e sua surfas no pote es videda de spasio en lus vidable. Venus ia es la sujeto de multe divinas asta la descovre de alga de sua secretas par siensa planetal en la sentenio 20. Lo ave la atmosfera la plu densa de la planetas terin, xef composada de dioside de carbono, e la presa atmosferal a sua surfas es plu forte a 90 veses ca lo de la Tera.
La surfas de Venus ia es descriveda en mapas detaliosa sola en la 30 anios resente. On vide atesta de multe ativia volcanal, e alga volcanes es cisa ativa ance oji. Diferente de la move constante de la crosta de la tera, siensistes crede ce la crosta de Venus sumerji rapida (en alga milion anios) a un ves en sirca sento milion anios, e deveni resiclida.
Venus es nomida per la diva roman de ama, e la plu de la ojetos a sua surfas es nomida per femes famosa de mitolojia.